पंरतु सन् 2009 के बाद से, इस रूझान में परिवर्तन आया क्योंकि क्षेत्रीय पार्टियों का प्रभाव कम होने लगा। सन् 2014 के चुनाव के बाद गठित लोकसभा में ऊँची जातियों के सांसदों का प्रतिशत बढ़कर 45 हो गया और ओबीसी का घटकर 20 रह गया। इन आंकड़ों से यह पता चलता है कि ओबीसी ने एक समय प्रजातंत्र को अधिक व्यापक स्वरूप देने में क्या योगदान दिया था। परंतु इससे भी अधिक महत्वपूर्ण यह है कि इनसे ऊँची जातियों के इस दावे की असत्यता सामने आती है कि ओबीसी ने राजनीति पर ‘कब्जा’कर लिया है।